
Faculty Practice



คำชี้แจง: ข้อความในวงเล็บท้ายแต่ละหัวข้อคือคำอธิบายวิธีเขียน และข้อความหลังคำว่า "ตัวอย่าง" คือแนวทางการเขียนจากกรณีตัวอย่าง เมื่อกรอกจริงให้พิมพ์ข้อมูลของท่านแทนและลบตัวอย่างออก ทั้งนี้ ข้อ 1–10 จัดทำก่อนเริ่มปฏิบัติ (ส่วนแผน) และข้อ 11–13 บันทึกหลังเสร็จสิ้นการปฏิบัติ (ส่วนผล) โดยตรวจสอบความสอดคล้องตลอดทั้งฉบับ: ความเชี่ยวชาญ (ข้อ 4) → จุดมุ่งหมาย (ข้อ 5) → แผนการปฏิบัติ (ข้อ 10) → ผลผลิต (ข้อ 11) → การนำไปใช้ (ข้อ 13)
1. ชื่ออาจารย์ (ระบุตำแหน่งทางวิชาการ ชื่อและนามสกุลเต็มจริง)
ตัวอย่าง  รศ.ดร. ปณวัตร สันประโคน
2. สาขาที่รับผิดชอบ (ระบุกลุ่มวิชา/สาขาที่สังกัดหรือรับผิดชอบสอน หากรับผิดชอบมากกว่าหนึ่งหลักสูตร ให้ระบุทั้งระดับปริญญาตรีและหลักสูตรเฉพาะทางให้ครบ) 
ตัวอย่าง การพยาบาลชุมชน 
3. ความสอดคล้องกับหัวข้อที่สอนในรายวิชา (เขียนให้เห็นหัวข้อหรือประเด็นที่สอนปัจจุบัน)
ตัวอย่าง ปฏิบัติการพยาบาลในชุมชนบนฐานสุขภาวะของประชากร การจัดการโรคเรื้อรังในปฐมภูมิ และ ปฏิบัติการจัดการโรคเรื้อรังในปฐมภูมิ
4. ความเชี่ยวชาญเฉพาะด้านที่จะนำสู่การปฏิบัติ (เขียนให้เห็นความเชี่ยวชาญเฉพาะด้านที่จะนำสู่การปฏิบัติ โดยยึดสาขาวิชาที่รับผิดชอบและเกณฑ์การทำ Faculty practice ของสภาการพยาบาลระบุชื่อที่สะท้อนการปฏิบัติการพยาบาลตามความเชี่ยวชาญของอาจารย์ โดยแสดงกลุ่มผู้รับบริการหรือปัญหาสุขภาพที่ชัดเจน และสามารถเชื่อมโยงกับผลลัพธ์ทางการพยาบาล ไม่ควรใช้ชื่อกิจกรรมที่เป็นการอบรม ประชุม หรือบริการวิชาการทั่วไป)
ตัวอย่าง ความเชี่ยวชาญด้านผู้จัดการดูแล (Care manager) เพื่อการจัดการภาวะเบาหวานสู่ระยะสงบ (Diabetes Remission)
5. จุดมุ่งหมายและผลลัพธ์ทางการพยาบาล (Direct care) (ระบุวัตถุประสงค์ของการปฏิบัติการพยาบาลที่มุ่งเพิ่มพูนความเชี่ยวชาญของอาจารย์และพัฒนาผลลัพธ์ทางการพยาบาลของผู้รับบริการ โดยใช้คำกริยาที่สามารถประเมินผลได้ เช่น เพื่อพัฒนา เพื่อเพิ่มประสิทธิภาพ เพื่อส่งเสริม เพื่อป้องกัน เพื่อฟื้นฟู และต้อง ระบุผลลัพธ์ที่เกิดขึ้นกับผู้รับบริการ (Direct care) และการพัฒนาความเชี่ยวชาญของอาจารย์ โดยควรเป็นผลลัพธ์ที่สามารถประเมินหรือมีหลักฐานสนับสนุนได้ เช่น ผลลัพธ์ทางคลินิก ความพึงพอใจ คุณภาพชีวิต การลดภาวะแทรกซ้อน เช่น พฤติกรรมสุขภาพ biomarker ที่สนใจติดตาม หรืออื่น ๆ)
ตัวอย่าง เพื่อใช้ความเชี่ยวชาญด้านผู้จัดการดูแล (Care manager) ในการเสริมสร้างแรงจูงใจภายในและปรับเปลี่ยนพฤติกรรมการรับประทานอาหารและออกกำลังกาย ความเครียดและอารมณ์ การนอนหลับ จัดการยา การติดตามตามนัดของบุคคลที่มีภาวะเบาหวานชนิดที่ 2 ที่มีศักยภาพให้เข้าสู่ภาวะสงบของโรคได้ โดยติดตามค่าระดับน้ำตาลสะสมและการหยุดยาโดยแพทย์
6. กลุ่มผู้รับบริการเฉพาะ (ระบุผู้ป่วยหรือผู้รับบริการเฉพาะกลุ่มหรือเฉพาะโรคที่อาจารย์รับผิดชอบ เช่น ผู้ป่วยโรคเบาหวาน ผู้สูงอายุภาวะสมองเสื่อม ผู้ป่วยระยะประคับประคอง เด็กที่มีพัฒนาการล่าช้า เป็นต้น ไม่ควรระบุเพียง "ประชาชนทั่วไป")
ตัวอย่าง บุคคลที่มีภาวะเบาหวานชนิดที่ 2 ที่มีศักยภาพในการเข้าสู่เบาหวานระยะสงบ โดยเป็นผู้ที่เป็นเบาหวานไม่เกิน 6 ปีร่วมกับมีระดับน้ำตาลสะสมเกิน 7% และมีน้ำหนักตัวเกิน (ดัชนีมวลกาย มากกว่า 25 กก./ตร.ม.)
7. สิ่งที่คาดหวัง/ความรู้/ทักษะที่เพิ่มพูน (ระบุความรู้ ทักษะ หรือสมรรถนะของอาจารย์ผู้ปฏิบัติที่คาดว่าจะเพิ่มพูนขึ้นจากการปฏิบัติครั้งนี้ โดยเป็นการพัฒนาของตัวอาจารย์ มิใช่ผลลัพธ์ของผู้รับบริการซึ่งจะรายงานในข้อ 11)
ตัวอย่าง ทักษะและสมรรถนะด้านการปรับเปลี่ยนพฤติกรรมของผู้รับบริการในคลินิกเบาหวาน 
8. หน่วยบริการและสถานที่ปฏิบัติ (หากเป็นการพยาบาลเด็กและวัยรุ่น ผู้ใหญ่และผู้สูงอายุ ควรอยู่ที่ critical หรือ ward เฉพาะกลุ่มเฉพาะโรค หากเป็นมารดาและทารกให้อยู่ใน Unit ANC ห้องคลอด หลังคลอด หากเป็นชุมชน ให้อยู่ในคลินิกโรคเรื้อรังของ รพช. ปฐมภูมิ หรือชุมชน หากเป็นการพยาบาลสุขภาพจิตและจิตเวช ต้องอยู่ใน Unit สถานบริการจิตเวช)
ตัวอย่าง คลินิกเบาหวาน โรงพยาบาลปากเกร็ด 2 อำเภอปากเกร็ด จังหวัดนนทบุรี (พิจารณาตาม setting ตามประกาศของสภาการพยาบาล )
9. ช่วงเวลา (ระบุเดือน/ปีที่เริ่มต้นถึงสิ้นสุดการปฏิบัติ ให้สอดคล้องกับแผนการปฏิบัติในข้อ 10)  ตัวอย่าง  เดือน กันยายน 2569 – (รวมแล้วต้องอย่างน้อย 80 ชั่วโมง ไม่เกิน 8 ชั่วโมงต่อวัน)
10. แผนการปฏิบัติ (จัดทำเป็นตารางรายครั้ง: คอลัมน์ "ครั้งที่" ระบุลำดับครั้ง วันเดือนปี และช่วงเวลาปฏิบัติ คอลัมน์ "กิจกรรม" แจกแจงกิจกรรม Direct care ที่ปฏิบัติจริงเป็นรายข้อ คอลัมน์ "ผลการปฏิบัติงาน" ระบุผลผลิตที่เกิดขึ้นพร้อมจำนวนผู้รับบริการ และแถวสุดท้ายสรุปจำนวนชั่วโมงรวม)


ตัวอย่าง
	ครั้งที่
(อย่างน้อย 80 ชั่วโมง วันละไม่เกิน 8 ชั่วโมง)
	กิจกรรม
(ต้องแสดงให้เห็นการปฏิบัติอย่างต่อเนื่องและเป็นกิจกรรม Direct care)
	ผลการปฏิบัติงาน
(ต้องแสดงผลผลิตจากกิจกรรมของ Direct care)

	วันที่ 
1
กย.69
8.30-16.30
	- การสร้างแรงบันดาลใจและความเข้าใจโรคเบาหวานระยะสงบ ผ่านกิจกรรม “รู้จักตัวเอง–รู้จักโรค” 
- ตั้งเป้าหมายส่วนบุคคล “ทำไมฉันถึงอยากเปลี่ยนแปลง” 
- ชั่งน้ำหนัก วัดรอบเอว รวบรวมข้อมูล HbA1c, GFR และ BP
	ผู้รับบริการ 6 คน ได้รับการสร้างแรงบันดาลใจในการปรับเปลี่ยนพฤติกรรมและมีเป้าหมายในเข้าสู่เบาหวานระยะสงบ

	วันที่ 
2
กย.69
8.30-16.30
	- สอนการนับคาร์บเพื่อจัดการปริมาณพลังงานในแต่ละวัน
- ทดสอบทักษะและความเข้าใจเกี่ยวกับการนับคาร์บ
- ออกแบบแผนการรับประทานอาหารรายบุคคลและรายกลุ่ม
	ผู้รับบริการ 6 คน มีความเข้าใจและมีทักษะในการนับคาร์บและมีแผนในการรับประทาน

	วันที่ 
3
กย.69
8.30-16.30
	- ฝึกทักษะออกกำลังกายตามสมรรถภาพ & ฝึกใช้ Resistance Band 
- ออกแบบแผนการออกกำลังกายความเข้มปานกลางสลับหนัก
- ทดสอบทักษะการออกกำลังกาย
	ผู้รับบริการ 10 คน สามารถสาธิตย้อนกลับในการออกกำลังกายและมีแผนการออกกำลังกาย 

	วันที่ 
4
กย.69
8.30-16.30
	- สอนการอ่านฉลากอาหาร & ฝึกเลือก และออกแบบเมนูสุขภาพ 
- อภิปรายกลยุทธ์หลีกเลี่ยงอาหารพลังงานสูง & ฝึกเลือกเมนูอาหาร
- ทดสอบทักษะเลือกอาหาร
	ผู้รับบริการ 10 คน สามารถเลือกอาหารและออกแบบเมนูสุขภาพ ได้เหมาะสม


	วันที่ 
5
กย.69
8.30-16.30
	- สอน Sleep hygiene และการบันทึกการนอนหลับ 
- เรียนรู้ความสัมพันธ์ระหว่างการนอนกับระดับน้ำตาล 
- ฝึกใช้ Sleep Diary เพื่อปรับพฤติกรรมการนอน 
	ผู้รับบริการ 10 คน บันทึกและรู้ Sleep hygiene

	วันที่ 
6
กย.69
8.30-16.30
	- ช่วยค้นหาวิธีการจัดการความเครียดและอารมณ์ (Stress & Emotional Eating)
- ประเมินพฤติกรรมการกินตามอารมณ์ (Emotional Eating Scale) 
- ฝึก “Mindful Breathing & Eating”
	ผู้รับบริการ 3 คน เข้ารับการประเมินความเครียดด้านการกิน ร่วมการฝึก Mindful Breathing & Eating”

	วันที่ 
7
กย.69
8.30-16.30
	- ให้คำปรึกษารายบุคคลและปรับเปลี่ยนพฤติกรรมรายบุคคล
	ผู้รับบริการ 5 คน ได้รับคำปรึกษาในการปรับเปลี่ยนพฤติกรรม

	วันที่ 
8
กย.69
8.30-16.30
	- ให้คำปรึกษารายบุคคลและปรับเปลี่ยนพฤติกรรมรายบุคคล
- สะท้อนความเปลี่ยนแปลงของตนเอง ร่วมแชร์ความสำเร็จ & เตรียมความพร้อมสู่ระยะคงตัว
	ผู้รับบริการ 8 คน ได้รับคำปรึกษาในการปรับเปลี่ยนพฤติกรรม

	วันที่ 
9
กย.69
8.30-16.30
	- สะท้อนความเปลี่ยนแปลงของตนเอง ร่วมแชร์ความสำเร็จ & เตรียมความพร้อมสู่ระยะคงตัว
- ประเมินน้ำหนัก, รอบเอว, ระดับน้ำตาลสะสม, และความดันโลหิต 
	ผู้รับบริการ 6 คน ได้เข้าร่วมสะท้อนการเปลี่ยนแปลงตนเอง และรับการประเมินสุขภาพซ้ำ 

	วันที่ 
10
กย.69
8.30-16.30
	- กิจกรรม “เส้นทางแห่งความสำเร็จของฉัน” และ วางแผนติดตามต่อเนื่อง
- ประเมินน้ำหนัก, รอบเอว, ระดับน้ำตาลสะสม, และความดันโลหิต 
	ผู้รับบริการ 10 คน ได้เข้าร่วมและวางแผนต่อเนื่องในการดูแลตนเอง และรับการประเมินสุขภาพซ้ำ

	รวม
	 80 ชั่วโมง
	



11. ผลผลิตการปฏิบัติ (Faculty Practice)  (บันทึกหลังดำเนินงานเสร็จสิ้น เป็นรายละเอียดของผู้รับบริการหรือผู้ป่วยที่มาจาก Direct care อาจมี คู่มือ หรือแนวปฏิบัติร่วมก็ได้ แต่มิใช่คู่มือ หรือแนวปฏิบัติเพียงอย่างเดียว และต้องแสดงถึงผลลัพธ์ทางคลินิก ทั้งนี้ การรายงานข้อมูลผู้รับบริการควรใช้รหัสหรือชื่อย่อแทนชื่อจริง เพื่อคุ้มครองข้อมูลส่วนบุคคล)
ตัวอย่าง
บุคคลที่มีภาวะเบาหวานชนิดที่ 2 ที่มีน้ำหนักตัวเกินเกณฑ์ สามารถลดน้ำหนักและควบคุมระดับน้ำตาลในเลือดและน้ำตาลสะสม ได้ จำนวน 7 คน ดังนี้
	รายชื่อ
	อายุ (ปี)
	ระดับน้ำตาลสะสม(ก่อน)
	ระดับน้ำตาลสะสม(หลัง)

	1. นายพนม นิมานะ 
	57
	6
	5.5

	2. นางอนัญญา จันหอม 
	60
	6.9
	6.4

	3. นางธัญรัศมี รุจน์พันธโชติ
	72
	7.4
	6.8

	4. นายณัฐพล อสิเศวตกุล
	48
	7.9
	7.6

	5. นางวาสนา อู่เจริญ 
	60
	6.8
	6.6

	6. นายสมบัติ อรัญญิก 
	57
	6.5
	5.8

	7. นายณเดช แป้นจิ้งหรีด 
	63
	8.5
	6.8



12. ความพึงพอใจและประเด็นการปรับปรุง (ให้สรุปผลการประเมินความพึงพอใจของผู้รับบริการ ผู้เกี่ยวข้อง หรือหน่วยบริการที่มีต่อการดำเนิน Faculty Practice โดยอธิบายประเด็นที่ได้รับความพึงพอใจ พร้อมยกตัวอย่างข้อเสนอแนะหรือความคิดเห็นที่สำคัญ และวิเคราะห์ประเด็นที่ควรปรับปรุงหรือพัฒนาต่อยอด เพื่อยกระดับคุณภาพการปฏิบัติการพยาบาลและระบบบริการในครั้งต่อไป ทั้งนี้ควรอ้างอิงข้อมูลจากแบบประเมิน ข้อเสนอแนะ การสะท้อนความคิดเห็น (Reflection) หรือหลักฐานเชิงประจักษ์ที่เกี่ยวข้อง)Version1 7 ส.ค.69

ตัวอย่าง
	ความพึงพอใจ
	ประเด็นการปรับปรุง

	ผลการประเมินความพึงพอใจของผู้รับบริการพบว่า ผู้รับบริการให้ความเห็นว่ามีความพอใจต่อการให้บริการของพยาบาลผู้จัดการการดูแลมาก โดยเฉพาะด้านการสื่อสารและการให้ข้อมูล ซึ่งผู้รับบริการสะท้อนว่ามีโอกาสซักถามและได้รับคำอธิบายที่ชัดเจน ครบถ้วน และเข้าใจง่าย ส่งผลให้เกิดความมั่นใจในการดูแลสุขภาพของตนเองมากขึ้น นอกจากนี้ กิจกรรมการปรับเปลี่ยนพฤติกรรมสุขภาพที่จัดขึ้นมีความสอดคล้องกับแนวทางการดูแลของสถานบริการสุขภาพ โดยเฉพาะโรงพยาบาลปากเกร็ด ทำให้ผู้รับบริการสามารถเชื่อมโยงการดูแลระหว่างโรงพยาบาลและชุมชนได้อย่างต่อเนื่อง อีกทั้งการจัดกิจกรรมในรูปแบบกลุ่มยังช่วยเสริมสร้างแรงจูงใจและกำลังใจจากเพื่อนร่วมกลุ่ม ซึ่งเป็นปัจจัยสำคัญในการสนับสนุนการปรับเปลี่ยนพฤติกรรมอย่างยั่งยืน ผู้รับบริการส่วนใหญ่มีความต้องการให้มีการดำเนินกิจกรรมอย่างต่อเนื่อง และขยายผลในระยะยาว ขณะเดียวกัน พยาบาลในคลินิกยังได้รับประโยชน์จากการเรียนรู้ร่วมผ่านกระบวนการปฏิบัติ Faculty Practice ซึ่งช่วยพัฒนาทักษะด้านการให้คำปรึกษา การจัดกิจกรรมกลุ่ม และการดูแลผู้ป่วยโรคเรื้อรังอย่างมีประสิทธิภาพ
ผลลัพธ์ดังกล่าวสะท้อนให้เห็นถึงความสำเร็จของการบูรณาการบริการวิชาการกับการพัฒนาศักยภาพบุคลากร และการสร้างระบบการดูแลสุขภาพที่เน้นผู้ป่วยเป็นศูนย์กลางในระดับชุมชน
	จากการดำเนินงานพบว่าพยาบาลที่ปฏิบัติงานในคลินิกยังมีความจำเป็นในการพัฒนาศักยภาพอย่างต่อเนื่อง โดยเฉพาะด้านการจัดการโรคเบาหวานในบริบทของการดูแลผู้ป่วยโรคไม่ติดต่อเรื้อรัง (NCDs) ซึ่งมีความซับซ้อนและต้องอาศัยการติดตามดูแลอย่างเป็นระบบ 
ดังนั้น ควรส่งเสริมการพัฒนาในรูปแบบ Upskill และ Reskill ให้กับพยาบาล โดยมุ่งเน้นการใช้ข้อมูลผู้ป่วย (patient data) และระบบสารสนเทศทางสุขภาพ (health informatics) เพื่อสนับสนุนการตัดสินใจทางคลินิก การวางแผนการดูแล และการติดตามผลลัพธ์ด้านสุขภาพของประชาชนอย่างมีประสิทธิภาพ การพัฒนาดังกล่าวจะช่วยเพิ่มขีดความสามารถของพยาบาลในการจัดการโรคเรื้อรัง ส่งเสริมการดูแลแบบต่อเนื่อง และยกระดับคุณภาพการบริการสุขภาพในระดับคลินิกและชุมชนได้อย่างยั่งยืน




13. ความรู้ที่นำไปใช้ในการจัดการเรียนการสอน/วิจัย/บริการวิชาการ 
13.1 ด้านการจัดการเรียนการสอน (ให้สรุปองค์ความรู้ ทักษะ ประสบการณ์ และผลผลิตที่ได้รับจากการดำเนิน Faculty Practice และอธิบายว่านำไปประยุกต์ใช้ในการจัดการเรียนการสอนอย่างไร โดยเชื่อมโยงกับผลการปฏิบัติงานตามข้อ 3 เช่น การปรับปรุงเนื้อหารายวิชา การพัฒนากิจกรรมการเรียนรู้ การจัดการเรียนการสอนโดยใช้กรณีศึกษาจากสถานการณ์จริง การพัฒนาสื่อการสอน การฝึกปฏิบัติ การวัดและประเมินผล หรือการพัฒนาสมรรถนะของนักศึกษา ทั้งนี้ควรระบุรายวิชา ระดับชั้น หรือหลักสูตรที่นำไปใช้ และอธิบายผลที่เกิดขึ้นต่อการเรียนรู้ของนักศึกษาอย่างชัดเจน)Version1 7 ส.ค.69

ตัวอย่าง 
จากการไปปฏิบัติ Faculty Practice ได้นำทักษะไปจัดการเรียนการสอนในการเยี่ยมบ้านเพื่อจัดการภาวะเบาหวาน ในนักศึกษาพยาบาลชั้นปีที่ 3 ในหัวข้อที่สอนในรายวิชาปฏิบัติการพยาบาลในชุมชนบนฐานสุขภาวะของประชากร การจัดการโรคเรื้อรังในปฐมภูมิ และ ปฏิบัติการจัดการโรคเรื้อรังในปฐมภูมิ (นำเอาข้อที่ 3 มาร่วมเขียน) ผู้สอนได้ใช้ความรู้และทักษะจากการทำ Faculty practice ด้านการปรับเปลี่ยนพฤติกรรมสุขภาพในผู้ป่วยเบาหวาน เป็นแนวทางให้ ทำให้ผู้เรียนนักศึกษาพยาบาลชั้นปีที่ 3 ได้ดูแลผู้ป่วยที่เน้นการมีส่วนร่วมของผู้ป่วยและครอบครัว รวมถึงการใช้หลักฐานเชิงประจักษ์ในการตัดสินใจทางคลินิก ผู้สอนได้นำองค์ความรู้และประสบการณ์จากการปฏิบัติจริงมาบูรณาการในการจัดการเรียนการสอน โดยประยุกต์ใช้ในรายวิชาปฏิบัติการพยาบาลชุมชนและรายวิชาการรักษาโรคเบื้องต้น สำหรับนักศึกษาระดับปริญญาตรี และวิชาปฏิบัติการรักษาโรคเบื้องต้น ในหลักสูตรการพยาบาลเฉพาะทาง สาขาการจัดการระบบสุขภาพปฐมภูมิและการพยาบาลเวชปฏิบัติในชุมชน ผ่านการออกแบบกิจกรรมการเรียนรู้ที่เน้นผู้เรียนเป็นศูนย์กลาง เช่น การเรียนรู้จากกรณีศึกษา (case-based learning) การฝึกวิเคราะห์สถานการณ์ผู้ป่วยจริง การวางแผนการพยาบาลและการจัดการยาอย่างสมเหตุผล รวมถึงการส่งเสริมทักษะการให้คำปรึกษาเพื่อการปรับเปลี่ยนพฤติกรรมสุขภาพ นอกจากนี้ ยังช่วยให้นักศึกษาสามารถเชื่อมโยงความรู้ทางทฤษฎีกับการปฏิบัติจริงในชุมชน เข้าใจบริบทของผู้ป่วยโรคเบาหวานได้อย่างลึกซึ้ง และพัฒนาทักษะการคิดเชิงคลินิก การตัดสินใจ และการดูแลผู้ป่วยแบบองค์รวมได้อย่างมีประสิทธิภาพ
13.2 ด้านการวิจัย (ให้สรุปองค์ความรู้ ปัญหา ข้อค้นพบ หรือประเด็นสำคัญที่ได้รับจากการดำเนิน Faculty Practice และอธิบายการนำไปต่อยอดด้านการวิจัยหรือการพัฒนานวัตกรรม โดยระบุความเชื่อมโยงกับการปฏิบัติจริง เช่น การกำหนดโจทย์วิจัย การพัฒนาข้อเสนอโครงการวิจัย การสร้างหรือพัฒนานวัตกรรมการพยาบาล แนวปฏิบัติทางคลินิก (Clinical Practice Guideline: CPG) เครื่องมือประเมิน โปรแกรมการดูแล หรือการพัฒนาคุณภาพบริการ (Quality Improvement: QI) ทั้งนี้ควรระบุผลผลิตหรือผลลัพธ์ที่เกิดขึ้นอย่างเป็นรูปธรรม เช่น ข้อเสนอโครงการวิจัย งานวิจัยที่ดำเนินการ บทความวิชาการ นวัตกรรม สิทธิบัตร หรือผลงานวิชาการอื่นที่เกี่ยวข้อง)
ตัวอย่าง
จากการไปปฏิบัติ Faculty Practice ทำให้ผู้สอนได้เห็นประเด็นปัญหาและช่องว่างทางองค์ความรู้จากสถานการณ์จริงในคลินิก โดยเฉพาะในด้านการปรับเปลี่ยนพฤติกรรมสุขภาพและการจัดการการใช้ยาในผู้ป่วยเบาหวาน ซึ่งยังคงมีความท้าทายในด้านการควบคุมโรคอย่างต่อเนื่อง ประเด็นดังกล่าวได้นำไปสู่การสังเคราะห์เป็นโจทย์วิจัยและต่อยอดสู่การพัฒนาข้อเสนอโครงการวิจัย (research proposal) เรื่อง “การพัฒนาโปรแกรมติดตามดูแลสุขภาพผ่านอุปกรณ์สื่อสารเคลื่อนที่และการบริการทางคลินิกที่มีพยาบาลเป็นผู้นำสำหรับการจัดการโรคเบาหวาน” 
13.3 ด้านบริการวิชาการ (ให้สรุปองค์ความรู้ ทักษะ หรือผลผลิตที่ได้รับจากการดำเนิน Faculty Practice และอธิบายการนำไปใช้ในการบริการวิชาการหรือพัฒนาระบบบริการสุขภาพ โดยแสดงให้เห็นการถ่ายทอดองค์ความรู้จากการปฏิบัติจริงสู่หน่วยบริการ บุคลากรทางสุขภาพ ผู้รับบริการ หรือประชาชน เช่น การพัฒนาแนวปฏิบัติทางการพยาบาล การจัดทำคู่มือหรือสื่อสุขศึกษา การถ่ายทอดองค์ความรู้ การเป็นที่ปรึกษาทางวิชาการ การพัฒนาศักยภาพบุคลากร การพัฒนาระบบบริการ หรือการดำเนินโครงการส่งเสริมสุขภาพ ทั้งนี้ควรระบุผลลัพธ์หรือผลกระทบที่เกิดขึ้นต่อหน่วยบริการ ชุมชน หรือประชาชนอย่างเป็นรูปธรรม)Version1 7 ส.ค.69



ตัวอย่าง
จากการไปปฏิบัติ Faculty Practice ผู้สอนได้นำความรู้และความเชี่ยวชาญทางการพยาบาลไปประยุกต์ใช้ในการดูแลและจัดการสุขภาพของประชาชนในชุมชน โดยเฉพาะผู้ป่วยโรคเบาหวาน ผ่านการให้คำปรึกษา การติดตามอาการ และการส่งเสริมการปรับเปลี่ยนพฤติกรรมสุขภาพร่วมกับการจัดการยาอย่างเหมาะสม ผลการดำเนินงานพบว่า ผู้ป่วยจำนวน 7 รายมีระดับน้ำตาลสะสม (HbA1c) ลดลงภายในระยะเวลา 3 เดือน ซึ่งสะท้อนถึงประสิทธิผลของการดูแลแบบต่อเนื่องและการมีส่วนร่วมของผู้ป่วยในการจัดการตนเอง ทั้งนี้ การควบคุมระดับน้ำตาลที่ดีขึ้นมีแนวโน้มส่งผลต่อการพัฒนาคุณภาพชีวิต ลดความเสี่ยงของภาวะแทรกซ้อน และลดโอกาสการเข้ารับบริการในห้องฉุกเฉินโดยไม่ได้วางแผน การดำเนินงานดังกล่าวสะท้อนบทบาทของคณะพยาบาลศาสตร์ในการให้บริการวิชาการแก่สังคม โดยเชื่อมโยงองค์ความรู้สู่การปฏิบัติจริง และมีส่วนสนับสนุนระบบบริการสุขภาพ

	
…………………………………………………..
(………………………………………….)
ผู้ปฏิบัติงานตามความเชี่ยวชาญ
	
…………………………………………………..
(………………………………………….)
หัวหน้างาน/ ผู้อำนวยการ /ผู้นำชุมชน

	
…………………………………………………..
(………………………………………….)
หัวหน้าสาขา

	
…………………………………………………..
(………………………………………….)
ประธานหลักสูตร

	
…………………………………………………..
(………………………………………….)
รองคณบดีฝ่ายวิชาการ
	
…………………………………………………..
(………………………………………….)
คณบดี


*****ภาคผนวก แนบรูปภาพประกอบ 4 ภาพ และหนังสือตอบรับการปฏิบัติ Faculty Practice สรุปแบบฟอร์มส่งภายในวันที่ 14 พฤษภาคม 2570
(หากเริ่มปฏิบัติงานจริงก่อนประเมิน PA รอบที่ 2 จะสามารถใช้คะแนนได้ ตามมติที่ประชุมคณะพยาบาลศาสตร์ เมื่อวันที่ 7 สิงหาคม 2569)Version1 7 ส.ค.69

